description: И още: Не ни съжалявайте, просто елате на протеста ни; Гневен глас от ЕС: Да изключим Унгария!

title: Мнения Daily - Двубой между Гутериш и Георгиева е мечтана комбинация

maintext:
Антониу Гутериш и Кристалина Георгиева през 2013 г.
© FRANCOIS LENOIR
Случващото се е много вълнуващо за интересуващите се от политиката в световната организация, но твърденията може да се окажат частично или изцяло неверни.
Първоначално Ирина Бокова – официалният кандидат на България за поста, беше смятана за фаворит сред претендентите, но след четирите неформални гласувания тя заседна в средата на списъка. В същото време
надпревара между Геогриева и Гутериш би била между двама от водещите в света познавачи на хуманитарните кризи и справянето с тях. Португалецът бе в продължение на десетилетие (2005 - 2015) ръководител на Върховния комисариат на ООН за бежанците. Българката през 2010 - 2014 г. бе еврокомисар по хуманитарните въпроси, а това има значение, когато от ООН се очаква да играе водеща роля.
За дейността и на двамата има високи отзиви и докато Бан Ки Мун като генерален секретар на ООН има най-добри намерения за облекчаване страданията на бежанци и жертви на войните, Георгиева и Гутериш знаят в подробности какво е положението на терен и откровено говорят за затрудненията за световната организация по отношение на кризи като тези в Сирия или Централноафриканската република.
ъв финалната си права
Нови, поръчани от държавата учебници, предизикаха скандал в Унгария заради представянето в тях на премиера Виктор Орбан като баща на нацията и цитирана негова реч срещу бежанците.
Двубой Гутериш-Георгиева е мечтана комбинацияОт седмичната колонка на Ричард Гауан, Колумбийски университет, в Diplomatic FalloutАко твърденията от последните дни са верни, финално състезание между Кристалина Георгиева и Антонио Гутериш би било мечтаната комбинация за мнозина служители на ООН и анализатори.състезанието за ръководител на ООН става все по-мъгляво и оплетено. Трудно е да отделиш слуховете и спекулациите от фактите, но може да се твърди, че при цялата широка дипломатическа подкрепа и победи във всяко от неофициалните гласувания Гутериш още не си е осигурил поста на Бан Ки Мун. И служителите в ООН по-добре да не бързат да отварят шампанското.Алтернативните на Запада големи световни сили в лицето на Китай и Русия вече работят да си осигурят свои хора на ключови постове в администрацията на бъдещия генерален секретар. Ако успеят, това би направило ООН една не толкова "западна институция" за пръв път от края на студената война.Русия при цялата противоречивост на намеренията ѝ не е щастлива от перспективата новият генерален секретар да е премиер от натовска държава. Заедно с руснаците Китай е загрижен от вероятността Гутериш или Георгиева да прокарват западната линия по казуси като Сирия. Има свидетелства, че Пекин – а вероятно и Москва, опитват да получат позиции, от които по-директно да влияят на решенията на ООН, независимо кой ще е победителят в състезанието.Китайците например се интересуват от зам. генералния секретар за мироопазващите мисии – влиятелен пост, заеман от 20 години от французин. Очакванията на Пекин са, че един китаец би ограничил "сините каски". Москва пък имала изявен интерес към ръководителя на Департамента по политическите въпроси – звеното, което отговаря за екипите, посредничещи в световни конфликти, и ръководено досега само от американци и британци.Към всички тези неща трябва да се подхожда скептично. В ООН цари бюрократична инерция и е съвсем възможно следващият генерален секретар да си вземе стандартния набор съветници, представляващи западните интереси. Но също така е възможно Гутериш и Георгиева да разберат, че пътят към осигуряване на високия пост минава през обещания пред Москва и Пекин за висши политически назначения.Мерене на лобистки ресурсХристо Иванов, бивш правосъден министър, във фейсбукБългария няма политика на ниво ООН. Ние не знаем за какво всъщност участваме в надпреварата за генерален секретар - освен че имаме "рядък шанс". А днес вече е съвсем ясно, че дори не се надяваме да спечелим. И не просто поста, а каквото и да било на върха на световната дипломация. Това, за което става дума, са бесни лични амбиции, игра напук, мерене на връзки и лобистки ресурс.Играта вече е изцяло не какво ще спечели държавата, а на кого ще се запише загубата. И точно затова толкова лесно станахме разменна монета в периферията на Г20 - стотинка. Другото, което стана ясно, е, че когато има избор между Меркел и Путин, стотинката се печели от Първанов.Не ни съжалявайте, елате на протеста ниОт мнение на Валентина Хистова, една от протестиращите майки на деца с увреждания, в сайта "Майко мила"Не искам всяка година да ходя на интервю, за да кандидатствам за асистент на детето ми. Ида ми се задават въпроси от сорта на "Какво точно ви ТЕЖИ в отглеждането на дъщеря ви?"Не искам да ходя три пъти годишно на обучения, на които общински служител часове наред чете от листове някакви неразбираеми неща за това как да се грижа за дъщеря си!Не искам майки като мен да получават работно облекло от общината, за да си гледат децата! Вие, общински и държавни служители, не трябва да се подигравате с нас, като ни давате калцуни, медицински престилки и сабо - това е извращение.Не искам да получавам заплата от 230 лв като личен асистент на дъщеря си!Не искам да попълвам дневник всеки ден, в който да описвам какво правя за отпуснатите ми като асистент 4 часа дневно с детето си. Например: "От 8 до 9 я обличах, ресах, сервирах, отсервирах..." Не искам да нося този дневник в общината всеки месец.Не искам да ми се дава отпуск от работата ми като асистент, който да описвам в документите, да пускам молба до кмета за него и ако е повече от 5 дни, да искам писмено разрешение от съпруга си за него. Четете! Писмено разрешение от бащата на дъщеря ми! Къде да ида, по дяволите, като изляза отпуск, като детето ми е вързано за мен, понякога забравям, че тя е друг човек, разбирате ли, действам все едно сме сиамски близнаци!Не искам да ме унижават социални и общински чиновници, като ме връщат да си препиша дневника четливо, щото не бил четливо написан!!! Щото съм го писала в 12 посред нощ.Не искам да пия успокоителни преди да отида в Социалните служби! Защото ме сриват психически, защото ми крещят, защото чукат на глава, когато гледат Бубка, защото ме връщат за всевъзможни глупости, ей така, за да спестят някой лев на държавата, понеже се надяват, че няма да се върна и ще се откажа.Не искам да забравям себе си. Забравям, че и аз съм човек. Все по-често.Не искам да ми идват на проверки вкъщи, само за да видят дали имам паркет и колко телевизора имаме. И дали имаме вана!!!Не искам да ме гледат като човек второ качество. Не искам помощи! Не съм нито тъпа, нито недоучена, нито проста, нито мързелива. Искам финансова грижа за неспособното си да се справя само в живота дете.Засега спирам. Ще продължа. И не ревете. Не ни съжалявайте и не ни гледайте снизходително нас - близките на хора с увреждания. Това ни закопава тотално. Просто елате с нас на 14-и септември!Да изключим Унгария от ЕСЖан Аселборн, външен министър на Люксембург, пред германския вестник "Ди велт"*Държава, която вдига огради срещу хора, бягащи от война, която накърнява независимостта на медиите и на правосъдието, както прави Унгария, трябва временно, а ако се налага и окончателно да бъде изключена от ЕС. Това е единственият начин да се опази единството и сътрудничеството вътре в Съюза.Унгарският премиер Виктор Орбан върши тежки нарушения срещу основните ценности на ЕС. Типове като Орбан ни надробиха тази попара: светът вече гледа на ЕС като на съюз, който си позволява навън да защитава някакви ценности, но сам не е в състояние да ги следва. Ще бъде от полза да променим правилата така, че в бъдеще замразяването на еврочленството на дадена страна да бъде възможно и без пълно единодушие.Оградата, която Унгария издига срещу бежанците, става все по-дълга, все по-висока и все по-опасна (в края на август Орбан нареди да се издигне втора ограда за подсигуряване на границата към Сърбия). Скоро ще дойде моментът, в който в Унгария ще започнат да стрелят по бежанците. С хората, които са избягали от война, там се отнасят по-лошо, отколкото с диви зверове.*Изявлението на Аселборн идва броени дни преди срещата на лидерите от ЕС в петък в Братислава, на която ще обсъждат бъдещето на ЕС след планираното излизане на Великобритания.


description: И още: Само не питайте за парите

title: Мнения Daily: Възходът на популистите - проблем за Меркел и Германия

maintext:
© Stefanie Loos
От анализ на Себастиан Фишер за германското списание Spiegel
положението е различно. Все пак това гласуване беше по същество референдум за канцлера Ангела Меркел и нейните политики, което всъщност го прави доста значимо.
Наистина ХДС не се представя особено добре в провинцията през последните 20 години, но в нея е парламентарният избирателен район на самия канцлер, което означава, че по същество АГ извършва революция в задния двор на Меркел. А тя направи това, като превърна изборите в гласуване по един-единствен въпрос -
Стратегията беше толкова успешна, че ХДС беше запратен едва на трето място в провинцията зад левоцентристката Германска социалдемократическа партия (ГСДП) и АГ. Това е първият път, когато настроената против Меркел партия изпреварва партията й в Германия - а в някои части на избирателния район на германския лидер АГ беше най-силната от всички партии.
За канцлера това е политическо поражение. Но
Но резултатите в неделя ясно показаха, че все повече избиратели, поне в източната част на Германия, обръщат гръб на утвърдената демократична партийна система. Освен това изглежда, че няма особено значение дали икономиката се подобрява, градовете се обновяват, а туристическият сектор се развива добре, какъвто е случаят в Мекленбург-Предна Померания, която е структурно слаба от германското обединение през 1990 г. А е възможно една партия да води кампания, възползвайки се от страха от бежанците, дори в провинция, където живеят много малко чужденци.
Накратко, изглежда, че емоциите надделяха над разума. Фактите останаха на заден план.
. Това може да включва признание, че тя е направила някои погрешни стъпки.
Наистина подновеният успех на АГ вероятно ще засили гнева на ХСС към Меркел. Сега германските консерватори изведнъж трябва да си имат работа с надигаща се сила вдясно от тях.
Освен това за разлика от партията "Левите", която предприема стъпки за скъсване с корените си на неокомунистическа протестна партия, силата на АГ е в това, че тя напълно отхвърля партийната система в сегашния й вид. Тя не е заинтересована да играе по правилата; стреми се да предизвиква смут и да руши съществуващите устои. Всъщност тя е партия, която представлява опасност за демокрацията.
Хитът на новия политически сезон е "Ще строим хъб". За около един милиард и 500 милиона евро.
Съобщаваното досега трудно може да сглоби някаква ясна картина на намеренията, но въпреки това ентусиазмът е видим. В едно изказване газът щял да идва от интерконекторните връзки между България и Гърция, Сърбия и Румъния, от евентуален местен български добив, от строящия се Трансадриатически газопровод, но основно от Русия. В друго изказване като източници на газ са намесени Азербайджан, Туркменистан, но отново основно Русия. По сумата засега има синхрон – до 1.5 млрд. евро. Историята учи, че при големи енергийни проекти с държавно участие числата никога не са това, което са. И промяната винаги е нагоре.
Специалистите нека спорят за бъдещето на пазара на газ в региона, за прогнозите за потреблението, за мястото на България. Нека спорят за зависимостта и диверсификацията. Нека спорят за разходите и ползите от такъв проект, за начините на финансиране, за неговата рентабилност. Засега обаче не могат, защото листът е чисто бял.
А пък ние, т.е. обикновените данъкоплатци, даже не разбираме от всичко това, но имаме право да зададем поне един въпрос: Вярваме ли, че държавата може да похарчи 1.5 млрд. евро ефективно, отговорно и без да позволи на някой да открадне поне половината?
Не. Не вярваме.
Вярваме ли, че висшите кадри в държавната ни енергетика защитават нашия интерес, или са водени от глада за още и още пари на данъкоплатците, които да усвояват?
Не. Не вярваме.
Не вярваме също, че напълно случайно проектите за интерконекторите със съседните държави, по които да може да идва газ, ако единственият доставчик по някаква причина преустанови доставките, все се сблъскваха в някакво препятствие. Все нещо не беше доуточнено, все някой с нещо закъснял, все нещо не било предвидено, а те все не се строяха.
Не вярваме също, че напълно случайно почти милиард лева от сметките на държавните енергийни фирми се озоваха в КТБ и дадоха началото на процеса на напомпване на т.нар. банка до небивали размери и последващото й разграбване.
Не вярваме също, че напълно случайно никой не търси отговорност от тези, които допуснаха изхарчването на 1.5 млрд. лева за АЕЦ "Белене". Като през цялото време беше ясно, че много неща не са ясни. Но парите изтичаха. По думите на министър Теменужка Петкова от миналата седмица те са точно 1 305 945 000 лв. Още приблизително толкова е дължимото по решението на арбитражния съд заради поети ангажименти без ясни планове.
Ето ги милиардите, които все не достигат за необходимата модернизация на България. Сега ще се занимаваме с тристранни срещи, посредничества, Брюксел, Москва, заплахи за вето и всякакви други бомбастики (
) само и само да не се питаме за парите.
Имаме историята с изтичането на нашите милиарди. Имаме провала на държавните институции да контролират това. Имаме отказа от разследване и въздаване на правосъдие. А сега се иска от нас да повярваме отново.
Лорънс Гарфилд е името на героя на Дани де Вито във филма "Парите на другите". На този герой принадлежат думите: "Обичам парите. Обичам парите повече от нещата, които могат да купят. Има само едно нещо, което обичам повече от парите. Знаете ли кое е то? Парите на другите."
От гледна точка на националната политика източната германска провинция Мекленбург-Предна Померания със своето население от едва 1.6 милиона души няма особена тежест и до голяма степен е без значение. Обикновено. Но този път, след провинциалните парламентарни избори, произведени там в неделя,Резултатите от този референдум не изглеждат добри за Меркел. Нейният десноцентристки Християндемократически съюз (ХДС) загуби четири процентни пункта в сравнение с последния път, когато избирателите в провинцията гласуваха през 2011 г. - неговият резултат беше едва 19 процента, а дясната популистка партия "Алтернатива за Германия" (АГ) събра цели 20.8% от гласовете. Партията дори не съществуваше преди пет години.бежанските политики на Меркел.все пак е само символично поражение. Нейната позиция като канцлер не е застрашена (засега).Именно тук е предизвикателството за Меркел - политик, който винаги е залагал политическия си успех на ясни аргументи, основаващи се на факти и числа. Тя ще трябва да положи повече усилия за обяснения и разговори и ще трябва да постави своите политики в достъпна, смислена рамка, за да задържи своята партия зад себе си. Може също така да й се наложи да предприеме някои действия към сродната на ХДС баварска партия - Християнсоциалния съюз (ХСС), който остро критикува нейната позиция по бежанския въпросВ неделя вечерта ХСС даде ясно да се разбере, че не е заинтересован да спре натиска върху Меркел. Висшият член на партията Маркус Зьодер определи гласуването в Мекленбург-Предна Померания като "зов за пробуждане" към германските консерватори. Но неговото истинско значение беше ясно - то беше зов за пробуждане най-вече за канцлера.А подобно на партията "Левите", няма изгледи АГ да изчезне като политическа сила в скоро време. Десните популисти са във възход както в източната, така и в западната част на Германия и се оказват умели в мотивирането на хората, които не гласуват, а също в отмъкването на избиратели от ХДС, както и от ГСДП, и дори от партията "Левите". Една от главните емоции, която обединява тази разнородна смес, е възмущението от канцлера.Проблемът, който представлява тя, не засяга само Меркел. Нито е въпрос единствено за нейните консерватори. Това е проблем за цяла Германия.От коментар на Иван Бедров в ClubZпо Симеон Сакскоургготски, който възобнови проекта за АЕЦ "Белене" - б.а.

fasttext_language: bg


description: Фондът очаква 3% ръст на БВП за тази година

title: МВФ повиши прогнозата си за българската икономика

maintext:
На срещата между ръководителя на редовната мисия на МВФ в България Реза Бaкир и премиера Бойко Борисов са участвали и министърът на финансите Владислав Горанов, и управителят на БНБ Димитър Радев.
© Министерски съвет
о време на срещата
Международният валутен фонд (МВФ) ревизира прогнозата си за растеж на българската икономика през тази година до 3% от БВП. Досега очакванията бяха за 2.3%. Това съобщи правителствената пресслужба, цитирайки ръководителя на редовната мисия на фонда в България Реза Бaкир след среща с премиера Бойко Борисов. Преди няколко дни в интервю за Bloomberg вицепремиерът Томислав Дончев също повиши правителствената прогноза до 3%. Предишната беше за ръст до 2.1% от БВП.Експертите на фонда са тук за редовния годишен преглед на българската икономика, като мисията им започна на 7 септември и ще приключи на 16-и, когато се очаква да дадат заключителна пресконференция. На нея би трябвало да станат ясни и прогнозите за основните икономически показатели за България през следващата година. Скоро есенната си прогноза ще публикува и Европейската комисия.На срещата с премиера, на която са присъствали финансовият министър Владислав Горанов и управителят на БНБ Димитър Радев, е станало ясно още, че дефицитът в края на годината ще е по-нисък от заложения. По закон той трябва да е 2% от БВП, но изпълнението към август показва рекордните 3.3 млрд. лв. излишък. Прогноза за по-ниско от заложеното изпълнение на разходите над приходите преди няколко дни дадоха и анализаторите от Еconomist Intelligence Unit.Горанов е заявил, че ако правителството изпълни своя пълен управленски мандат и страната ни не бъде връхлетяна от външни кризи, през 2018 г. държавният бюджет ще бъде балансиран. Настоящата средносрочна бюджетна прогноза на правителството предвижда бюджетът да е на минус и през 2019 г. Според Борисов пък регулярните работни срещи, провеждани под негово ръководство между министрите на финансите и вътрешните работи, представители на службите за сигурност, приходните агенции и прокуратурата, са основното средство, довело до значителното повишаване на бюджетните приходи, визирайки борбата с контрабандата.Влошаващата се демография, както и големите икономически и социални дисбаланси между отделните региони в страната са част от рисковете пред развитието на българската икономика според експертите на МВФ. Докато траеше мисията им, те се срещнаха и с представители на бизнеса, както и на някои неправителствени организации.От правителствената пресслужба допълват, че пс премиера са дискутирани мерки за подобряване на управлението на държавните предприятия, както и мерки за стимулиране на частното потребление като основен двигател на растежа на икономиката."Ръководителят на мисията на МВФ Реза Бaкир изрази високата оценка на експертите на фонда за проведената оценка на активите на банките в България, както и проведените стрес тестове на търговските банки в страната", съобщават от пресцентъра на Министерския съвет.


description: Международната финансова институция иска да стимулира обработвателите да стават собственици

title: ЕБВР отпусна още 5 млн. евро на "Елана агрокредит"

maintext:
Бизнесът на "Елана агрокредит" е финансовият лизинг на земеделска земя
© ЦВЕТЕЛИНА БЕЛУТОВА
Допълнителният дълг ще покачи доходността за акционерите.
Заемен бизнес
"Кредитът е отпуснат целево за финансиране на дейността на дружеството по лизинговане на земеделска земя, както и за предоставяне на кредити за оборотни средства на нашите клиенти. Като се има предвид средната цена на финансиране до момента и след приспадане на 20% самоучастие от самите лизингополучатели, нашите прогнози са, че с отпуснатия заем ще сме в състояние да финансираме покупките на около 15 хил. декара", каза още Георгиев.
Към средата на годината дружеството подобри миналогодишното си представяне. Приходите са се удвоили и достигат 1.25 млн. лв., предимно от финансова дейност. Печалбата е нараснала близо три пъти, достигайки 868 хил. лв. Резултатите за второто тримесечие се отличават с висок марж на нетната печалбата, който достига близо 70%.
Георгиев също така отбеляза, че чрез заемното финансиране ще се вдигне и доходността на акционерите. С увеличаването на дълга в капитала на компанията тя може да си позволи да реализира по-големи приходи и съответно повече печалби, които след плащане на лихвите остават за акционерите. Възвращаемостта на собствения капитал (ROE) към края на 2015 г. е едва 0.005%. Акционери в "Елана агрокредит" са предимно пенсионни фондове, сред които "Алианц България" (14.42%) и "ДСК Родина" (6.88%).
Георгиев прогнозира увеличение на капитала през 2018 г. Причина за това е заложеното в устава право земите да могат да достигнат два пъти акционерния капитал (18.9 млн. лв.). Тъй като "Елана агрокредит" остава далеч от това равнище (14.77 млн. лв.), през 2017 г. компанията ще продължи да се финансира с кредити.
Чрез заема ЕБВР цели да подпомогне пазара на земеделска земя в България. Те очакват увеличаването на собствеността в земя на стопаните да доведе до повече инвестиции, което да повиши модернизацията и съответно да осигури по-големи добиви и устойчивост.
"Елана агрокредит" излезе на борсата в края на 2013 г. Освен успешното публично предлагане компанията привлече още 14 млн. лв. през БФБ през май тази година. На пазара на лизинг на земеделска земя влезе и Българската банка за развитие. Институцията финансира с до 300 хил. лв. за 10 години микро- и малки компании за покупка на земеделска земя. Друго голямо дружество на пазара е "Адванс терафонд", което към края на август притежава 230.75 хил. декара предимно земеделска земя.
Европейската банка за възстановяване и развитие (ЕБВР) финансира с 5 млн. евро "Елана еврокредит".Дружеството се занимава с финансов лизинг на земеделска земя, като основен клиент са производителите в селското стопанство. Международната финансова институция подпомага за втори път местната компания, след като през април 2014 г. ѝ отпусна същата сума.Заемът е отпуснат на два транша по 2.5 млн. евро, коментира за "Капитал" прокуристът на "Елана агрокредит" Георги Георгиев. Кредитът трябва да се погаси за 8 години при лихвен процент тримесечният Euribor +2.75%. Тримесечният Euribor към 16 септември е -0.301%.От учредяването й до края на август тази година "Елана агрокредит" е финансирала придобиването на 53.43 хил. декара земеделска земя. За целта компанията е инвестирала малко над 41 млн. лв.Новите 5 млн. лв. ще повишат и задълженията на компанията. Към края на юни балансът показва 9.66 млн. дълг към банкови институции, като с новите 5 сумата набъбва до 14.66 млн. Това ще повиши дела на задълженията към собствения капитал до 77.56%. Вземанията по финансови лизинги достигат 17.41 млн. лв. към средата на 2016 г., като са двойно повече спрямо същия период на миналата година. Финансираните имоти към края на август са близо 800 спрямо около 300 през юни. Броят на земеделските площи, лизинговани от компанията, е достигнал най-високата си точка през миналия месец."Ние сме доволни, че можем да помогнем на българските фермери да станат собственици на земята. Правата над имота ще им дадат увереността да се заемат с дългосрочни инвестиции", коментира президентът на ЕБВР Сума Чакабарти. У нас институцията е инвестирала повече от 3.3 млрд. евро в 230 различни проекта, 80% от които в частния сектор.


description: Лихвата в размер на 167 хил. евро е ежедневна, което означава, че от произнасянето на съда на 16 юни до сега са начислени 14.8 млн. евро

title: България оспорва лихвата, която се начислява за АЕЦ "Белене"

maintext:
Според министъра на енергетиката Теменужка Петкова арбитражът е допуснал техническа грешка при изчислението на лихвата
© ГЕОРГИ КОЖУХАРОВ
получила техническа грешка и е допуснато да бъде начислена лихва върху лихва, т.е. получила се е сложна лихва – нещо, което е недопустимо съгласно националното законодателство и няма как да бъде платено. Затова ние искаме прецизиране на тази сума и оттук нататък ще уточняваме и размера на финалното плащане. При всички случаи мисля, че ще има намаление на това задължение, с оглед на нашите мотиви",
България оспорва размера на лихвата определена от Арбитражния съд в Женева по делото за АЕЦ "Белене", за което Националната електрическа компания (НЕК) беше осъдена да плати 550 млн. евро. на руската "Атомстройекспорт". Това съобщи министърът на енергетиката Теменужка Петкова пред журналисти, цитирана от БНР.Лихвата в размер на 167 хил. евро е ежедневна, което означава, че от произнасянето на съда на 16 юни досега са начислени 14.8 млн. евро, които НЕК също трябва да плати. Според Петкова има допусната грешка при определянето на лихвата."Според нас се ее допълнила тя.Петкова не посочи какъв трябва да бъде реалният размер на лихвата, като посочи, че това ще бъде определено от арбитража, като "при всички случаи ще има намаление на задължението".Тепърва от българска страна трябва да бъде направена инспекция на изработеното оборудване за АЕЦ "Белене", за което НЕК беше осъдена да плати въпреки отказа на държавата да изгражда проекта. Петкова коментира, че подобни инспекции (7 на брой) са били проведени още през 2012 г. След това обаче от "Атомстройекспорт" са продължили с производството на оборудване и към момента първият реактор е произведен напълно, а вторият на 90%, посочи още тя, което налага и новата инспекция. "Няма как да се плати нещо, преди да бъде видяно", допълни Петкова.По отношение на възможността за държавен заем, с който НЕК да изплати 550 млн. евро, присъдени от арбитража, Петкова посочи, че това ще бъде решение, което ще се вземе от цялото правителство и ще бъде обсъдено с парламента. "Това ще бъде решение, което ще бъде взето от всички, тъй като касае поколения напред. То е много важно и трябва да бъде взето с консенсус."Осигуряването на средствата от държавата е една от реалните възможности, тъй като БЕХ едва ли ще се впусне в ново начинание за листване на облигации, както направи в края на юли. Тогава на международните капиталови пазари бяха емитирани облигации за 550 млн. евро, които бяха използвани, за покриване на задълженията на НЕК към двете американски централи ТЕЦ "Контур глобал Марица-изток 3" и ТЕЦ "Eй И Ес Гълъбово".Самата държавна компания, макар да подобрява финансовите си резултати, е с дългове от близо 4.5 млрд. лв. към края на юни. В същото време Петкова посочи, че състоянието на компанията майка БЕХ се подобрява, тъй като за 2015 г. е излязла на печалба от 29 млн. лв., което няма как да стане, ако резултатите на дъщерните й компании се влошават.


description: Мотивите са три: самата процедура, тъй като областният управител не е имал правомощията еднолично да се разпорежда с имотите , цената, която ощетява...

title: МРРБ е пуснало искова молба до СГС за обявяване за нищожна следката с Царските конюшни

maintext:
Мотивите са три: самата процедура, тъй като областният управител не е имал правомощията еднолично да се разпорежда с имотите , цената, която ощетява държавния интерес и висящите дела на физически лица за този имот. Исковата молба е срещу областния управител и "
Евротранс
билд
", защото считаме, че и двете страни не спазили законовите изисквания, поясни министър Лиляна Павлова.


description: Дефицит за тази година се очаква да е по-нисък от заложените 2%

title: Бюджет 2017 ще е с малък дефицит и без промяна в данъците

maintext:
Председателят на бюджетната комисия в парламента Менда Стоянова определи предложенията на БСП за диференцирани ДДС ставки като популистки
© ЮЛИЯ ЛАЗАРОВА
НАП съобщи на търговците на горива детайли за исканите обезпечения
В последния работен ден преди изтичането на крайния срок търговците с горива да внесат обезпечения Националната агенция за приходите публикува реда и бланката на заявлението. Тези детайли трябваше да станат ясни чрез промени в правилника към Закона за ДДС, но редакциите така и не бяха приети и обнародвани. НАП, прикривайки този факт, излезе със съобщение в секцията новини, което започва с "От НАП напомнят" въпреки новата информация в съобщението.
През юли парламентът по предложение на финансовото министерство прие промени в Закона за ДДС, с които държавата изисква от търговците на горива (включително бензиностанции) обезпечения, ако направените от тях продажби надхвърлят 25 хил. лв. за месец. Обезпеченията могат да са под формата на банкова гаранция, пари по сметка или държавни ценни книжа и ще са в размер на поне 20% от сделките, но не по-малко от 50 хил. лв. Обявената цел на мярката беше намаляване на злоупотребите. Но според дистрибутори и депутати от РБ исканата банкова гаранция ще оскъпи бизнеса на малките компании.
Данъчната система ще остане непроменена и през 2017 г., защото показва, че тя работи и генерира над средния за ЕС растеж в период, когато световната икономика излиза от кризата. Това коментира пред БНТ председателят на бюджетната комисия в парламента Менда Стоянова. Тя бе категорична, че няма да бъдат възприети идеите на БСП за диференцирана ставка на ДДС за детски стоки, книги, лекарства, които левицата представи в началото на новия парламентарния сезон. Според нея идеите на социалистите са популистки и се подхранват от желанието да бъде похарчен огромният фискален резерв, натрупан от сегашното управление. Стоянова прогнозира, че тази година бюджетният дефицит ще е по-нисък от заложените в бюджета 2%, но в същото време допусна, че за догодина отново ще бъде предвиден дефицит, макар и малък, тъй като опитът от първото правителство на ГЕРБ сочел, че рязка консолидация на бюджета води до стагнация на икономиката.Като приоритети за следващата бюджетна година председателят на бюджетната комисия посочи образованието. "Все по-нужни са квалифицираните работници, които да намерят своята реализация тук", каза тя и допълни, че в програмите за обучение и квалификация все по-силно ще бъде ангажиран бизнесът. Втори приоритет догодина ще е здравеопазването, където е "трудно да се работи", но "се направиха някои стъпки, които дават резултат". По думите на Стоянова програмата на правителството за саниране на жилищните сгради върви "изключително успешно" и след първия милиард предстои отпускането и на втори през 2017 и 2018 г.Натрупаният излишък от близо 3.3 млрд. лева към края на август 2016 г. ще бъде усвоен до края на годината, каза още Стоянова. Тя обясни, че голяма част от него се дължи на свиването на сивата икономика, растежа и подобрената събираемост от данъци и осигуровки, докато в същото време разходите изостават, основно заради неизпълнението на планираните инвестиции в инфраструктурни проекти. Този спад в разходите обаче ще бъде преодолян, защото строителният сезон в момента е в разгара си и ще се строи до края на годината, стана ясно от обясненията й.


description: България е на върха по смъртност, но мръсният въздух е само една от причините за това

title: Да, въздухът ни е мръсен - но не, не сме световен шампион!

maintext:
Дървата за огрев са много по-сериозен фактор за замърсяването на въздуха от индустрията
© Цветелина Ангелова
Вчера всички български медии излязоха с новината: "България е на второ място в света по смъртни случаи заради мръсния въздух" . Социалните медии я понесоха – Фейсбук фийдът ми изригна по темата – настъпи класическото за българина вайкане от сорта: "Все в най-лошото сме първенци!" и "Всички ще умрем!"Разбира се, замърсяването на въздуха е най-значимият екологичен проблем у нас, за който многократно съм писал . Обаче между фактите и новината, че сме световни шампиони по мръсен въздух, зее огромна бездна.Как се е получило така? Ами The Guardian са видели прессъобщението на Световната здравна организация за този доклад и са съчинили интересна статия с хубава графика в нея. Нашите медии няма как да я пропуснат – България там е на второ място – и съответно всичко бива преведено. В резултат имаме шокираща новина!Сега да видим подробностите. Заглавието на Guardian e: "Китай е начело на класацията на СЗО по смъртност от замърсяване на въздуха". Но за кого е новина, че в най-населената страна в света абсолютната бройка хора умиращи от болести, асоциирани с каквото и да е, е най-голяма? Дотук нищо особено и журналивстите логично са решили да търсят други цифри, които отразяват някакъв относителен индикатор – примерно на 1000 души население. И съответно попадат на първата таблица в анексите на доклада – смъртността, която може да бъде асоциирана със замърсяването на въздуха. И така се получава хубавата графика, която подрежда Украйна, България, Беларус и Русия на върха и всички наши медии копиратИма обаче един проблем – този индикатор е напълно неадекватен, защото е много повече функция на общата смъртност в конкретната страна, а не толкова на влиянието на замърсяването. Въпросните страни са на върха на класацията на Световната банка по смъртност ( Death rate, crude per 1,000 people ), която България даже оглавява за 2014 г. (Украйна е трета). Ето това вече е новина, но е друга тема – отразява ужасяващата възрастова структура на населението ниНеслучайно в доклада на СЗО има други няколко индикатора, които се стремят да премахнат този ефект и да извлекат само въздействието на замърсяването. Първият е "", който сравнява ефекта от замърсяването върху смъртността в страните, независимо от разликите във възрастовата структура. Тук стойността за смъртността за България пада от 118 на 55 (на 100,000 души), което ни сваля на 25-то място. Ех, колко неинтересна стана тази класация изведнъж! За протокола – на върха се оказват страните от Централна Азия – Туркменистан, Узбекистан, Таджикистан, Афганистан, Монголия. И това е напълно логично – там наблюдаваме най-високите концентрации на фин прах във въздуха, защото се греят масово и почти целогодишно на дръвца. Е да, ама как да обвиниш лошата индустрия и горенето на въглища с класация, която поставя най-отгоре такива държави?Но това е само началото. Всъщност медицинската наука е измислила доста по-адекватни индикатори за измерване на въздействието на болестите върху човешкото благоденствие и те също са в доклада, но малко по-надолу. Става въпрос заyears. Без да влизам в техническите подробности – тези индикатори отчитат колко години потенциален живот е загубил средният жител на една страна заради болести, асоциирани със замърсяването на въздуха. И така, ако искаме реално да сравняваме страните по въздействието на замърсяването на въздуха върху качеството на живот, трябва да вземем стойностите заот стр. 111 на доклада на СЗО. За България имаме 1329, което значи, че губим средно 1.3 от 100 години потенциален живот заради замърсяването на въздуха. Това ни поставя на 49-то място в света – много назад в сравнение с Туркменистан (3151) и другите стан-ове. И тук вече сензацията съвсем се загуби, а в социалните медии настъпва скука – няма за какво да се самобичувамеРедовните писания за това как София била сред най-мръсните градове в света няма да ги коментирам дълго. За радост на всеки нормален човек, дори и в замърсяването на въздуха се проваляме да бъдем световни шампиони. Всъщност даже на Балканите сме в златната среда.Последното обаче не трябва да ни успокоява. Проблемът си остава изключително важен, а държавата не само не му отделя нужното внимание, а даже създава стимули за влошаването му. На световната карта на качеството на въздуха искаме да сме със същото зелено, с което са оцветени Канада, Австралия и Швеция. Със сигурност обаче медийните сензации няма да помогнат – страничните им ефекти всъщност могат да бъдат опустошителниВеднага давам пример с извода на Guardian, основан на тяхната графика, където България е сред лидерите: "Вероятното обяснение за силното замърсяване в тези държави е индустрията."


description: Досегашният посланик на Франция в прощалната си реч пред Атлантическия клуб

title: Ксавие дьо Кабан: Диктатурите превземат първо съдебната власт

maintext:
© Юлия Лазарова
Липсата на осмисляне и осъждане на комунистическия режим в България до момента, липсата на наказание и разкаяние, стои в основата на дефектите на днешната българска демокрация. Това бе едно от посланията в днешната прощална лекция на френския посланик Ксавие Лапер дьо Кабан, организирана от Атлантическия клуб и събрала много аплодисменти.Да се признае, че предишният комунистически режим е вършел престъпления, означава да се търси отговорност от тези, които са ги вършили, каза тоъ. Има ли престъпление, значи има и престъпник, който трябва да бъде наказан. Именно тази липса на разкаяние, на наказание, позволява на бившите служители на ДС да се измъкнат без последствия и да бетонират участието си във властта и сега.Тази липса позволява на ръководителите на социалистическата партия да поставят цветя на паметника на най-отявления диктатор, който страната е имала, докато любезно се усмихват на учудените посланици. Тази липса позволява на избягали банкери и на други, които скоро може също да избягат, да ограбят милиарди и да ги оставят на данъкоплатците като дългове, тази липса позволява на политическите партии да слагат начело на службите за сигурност един млад 33-годишен олигарх, чието единствено качество е, че е верен на един бивш кадър на Държавна сигурност.Тази липса кара младите българи да напускат страната. ("При срещите си с млади хора, които живеят в България, винаги съм им казвал да не напускат страната си, защото ще я оставят на Пеевски"). Тази липса позволява националистически лидери да възхваляват окупацията на Крим от Русия, тъй като на тях им е преподавано, че България трябва да е благодарна, че е била освободена от съветските войски през 1944 г. и че трябва да е васал на Съветския съюз.Не съществува вечна дружба между държавите, връзките между тях се определят от общи интереси, но и от споделени ценности, каза дьо Кабан. Преди 20 години България и Франция бяха в различни лагери, днес са в една общност, даде пример той. "Отношенията ви с Русия не трябва да се определят от историята, още по-малко от една подменена или осакатена история. Нищо не дължите на Русия – нито освобождението през 1878 г., нито потисничество през 1944 г. Но имате дълг към руските, финландските, полските, украинските, естонските войници, загинали за вас по време на Руско-турската освободителна война... Както и аз имам задължение към американските войници, които са загинали във Втората световна война, но Франция не се чувства задължена винаги да следва политиката на САЩ", направи паралел той.Всички тези особености на българския политически и обществен живот водят до едно базисно неразбиране на онтологическата разлика между комунизъм и демокрация, смята дипломатът. Да се мисли, че бидейки демократ може да се оказва почит на комунизма, означава, че не се разбира нито комунизма, нито демокрацията, каза той.В лекцията си Кабан отдели специално внимание на скандала с "гнилите ябълки" като емблематичен за проблемите на съдебната система, за които той работи много по време на мандата си. Повод за скандала стана опитът да се предизвика фалит на фирмата "Белведере", като за целта се използва съдебната система. На упреците, че казаното от него не е било дипломатично, посланикът отново коментира, че като дългогодишен дипломат знае много добре какво е дипломатично и какво не. Но скандалът се е разразил не за това, което е казал, а защото то е вярно."Беше доказано, че съм прав - "Белведере" си върна имуществото, а Ченалова беше уволнена. Това обаче не бе достатъчно - нямаше разследване, нямаше обвинения нито за този скандал, нито за последвалите го разкрития покрай изтеклите записи на разговори".В демократичните системи правосъдието е едно от средствата за разрешаване на конфликти, каза дипломатът. По думите му авторитарните режими първо се опитват да превземат съдебната власт, а свободните хора се стремят към система, при която конфликтите се решават само по мирен път - с преговори или съдия. Това е основната разлика между демокрацията и тоталитаризма, каза дьо Кабан.Комунизмът като идеология претендира, че ликвидира конфликтите, но конфликтността е присъща на хората, да се твърди, че тя може да бъде изкоренена е слабоумие. "Слабоумието поначало не е голям проблем, стига да не е на власт", отбеляза Кабан и за пореден път предизвика смях и аплодисменти в залата.Следващият мандат на Ксавие Лапер дьо Кабан ще е като посланик на Франция в Буркина Фасо. На опитите днес да бъде атакуван, че това е едва ли не понижение, Соломон Паси, който модерираше срещата, посочи, че посолството на Франция в Буркина Фасо е 2-3 пъти по-голямо от това в България.


description: Есенната мисия на фонда обръща внимание върху емиграцията като проблем, по който трябва да се работи

title: МВФ препоръчва борба с корупцията и реформи в държавните предприятия

maintext:
Ръководителят на мисията за България Реза Бакир (вляво) и Алехандро Хайденберг, постоянен представител на Международния валутен фонд (МВФ) за България и Румъния прогнозираха, че Brexit може да се отрази индиректно върху българския износ
© Анелия Николова
Двойно по-малък дефицит в края на годината
Очакванията на Министерство на финансите са дефицитът в края на годината да е под 1% от БВП или двойно по-нисък от планирания със закона за бюджета. Това стана ясно от думите на финансовия министър Владислав Горанов по време на парламентарняи контрол в петък. Според него това ще позволи голяма част от предвидения ресурс за финансиране на дефицита да бъде спестен във фискалния резерв. Сумата ще е достатъчна, за да може да се извършат плащанията по дълга през 2017 г. "Както анонсирах още преди месец, планираме лимитът за нов дълг в бюджета за 2017 г. да бъде нула", заяви Горанов. През тази година правителството изтегли близо 4 млрд. лв. нов дълг от международните пазари. Освен това от вътрешния пазар набави допълнително 500 млн. лв. Тези пари влязоха във фискалния резерв и към юли по сметките на БНБ имаше 13 млрд. лв. (без да се броят 1.5 млрд. лв., които са вземания от ЕС). От натрупаните средства 1.9 млрд. лв. ще отидат за погасяване на еврооблигация с падеж юли 2017 г. Тя бе емитирана от бившия финансов министър Симеон Дянков през 2012 г.
В същото време Горанов заяви, че няма да има съзнателно окастряне на разходите. Данните към юли показаха, че изпълнението на капиталовите разходи спрямо заложеното в закона за бюджета е едва 13%, като за цялата година са планирани 6.1 млрд. лв. Това означава, че предстои ударно харчене през последните няколко месеца на годината. Междувременно приключи мисията на МВФ в България, като техните очаквания са бюджетния дефицит през 2016 г. да е 0.8% от БВП.
Рисковете пред България са дългосрочни и са свързани с липсата на напредък в няколко сектора - борба с корупцията, по-добро управление държавните предприятия, подобряване на демографията чрез политики за задържане на младите хора в страната. Това са част от заключенията на експертите от Международния валутен фонд (МВФ), чиято редовна мисия, водена от Реза Бакир, приключи на 16-ти септември. Според тях сега е моментът за започване на реформи в тези области, за да може страната ни да си гарантира стабилност в дългосрочен план.От фонда заявиха, че ревизират нагоре прогнозата си за икономически растеж през тази година до 3% от Брутния вътрешен продукт (БВП), а догодина - с 2.8%. Двигател ще е позитивното развитие на европейските икономики, както и подобрението на вътрешното потребление в България. В по-дългосрочен план растежът ще е пряка функция на положените усилия за реформи.От МВФ подкрепят намерението на правителството да се стреми към премахване на бюджетния дефицит през 2020 г. (виж карето). Това би позволило да се изградят фискални буфери за посрещане на евентуалните шокове, които може да се появят заради проблемите на предприятия в енергетиката или финансовия сектор. Ако намеренията за спестяване на очакваните приходи обаче не се материализират, има място за допълнителни данъчни мерки, като например вдигане на данъците върху имотите, посочват от МВФ. Постигането на балансиран бюджет би помогнало на България да намали равнището на държавния дълг до 25% от БВП, посочват още експертите и добавят, че това е от значение за поддържането на валутния борд.От МВФ препоръчват правителството да отчита като бъдещ риск и натиска, който ще оказват върху публичните финанси работещите на загуба държавни предприятия, общините в лошо финансово състояние и поставената под въпрос жизнеустойчивост на частните пенсионни фондове. От мисията възлагат надежди, че течащите в момента проверки в индустрията ще достигнат до проблемите и ще помогнат за вземането на необходимите мерки.От МВФ нямат забележки по начина, по който бяха извършени преглед на качеството на активите (AQR) и стрестестове в банковия сектор. Изтъква се, че две банки, сред които и най-голямата институция с българска собственост на пазара, трябва да укрепят капиталовите си буфери. Ако не успеят да го сторят в дадения им срок, ще бъде важно за институциите своевременно да интервенират, посочват от мисията. Описвайки сценариите около двете банки, от фонда допълват още, че "привличането на нови, добросъвестни инвеститори, би помогнало за подобряване на доверието и управлението".Според външните експерти БНБ трябва да използва информацията, получена по време на AQR-а и стрес тестовете, за да въведе по-рисково базиран подход в надзора и оценката на банките. Освен това "трябва да бъдат осигурени адекватни ресурси, за да може да се извършват още инспекции", пише в заключението от есенната мисия на МВФ. Институцията смята, че е необходимо да се подобри нормативната рамка, за да не остава възможност крайните собственици на банки да остават прикрити, а също и да се кредитират свързани лица. Препоръчва се работа по намаляване на лошите заеми на банките, преглеждане на законовата рамка за несъстоятелност и подсигуряване на възможности за капитализиране на Фонда за гарантиране на влоговете в банките и Фонда за възстановяване и преструктуриране на банки.Корупцията е ключов проблем, който пречи на държавата и срещу нея трябва да се противодейства с по-адекватно, ново законодателство, без поправки, които компрометират ефективността му, е становището на мисията. Според представителите й трябва да се създаде една агенция, която има адекватни правомощия и независимост. Тя да консолидира дейността на съществуващите в момента няколко подобни структури в държавата, които, както се изтъква в забележките на МВФ, работят без координация помежду си. За да е успешно противодействието на корупцията, е належащо и да напредне реформата в съдебната система.Държавните предприятия са друг сектор, който трябва да бъде реформиран, според МВФ. Това може да стане чрез обособяване на специално звено, което прави мониторинг на данните за финансовото им представяне. Препоръчва се в бордовете на такива дружества да се назначават професионалисти. Фондът смята, че е нужна промяна в регулациите, която да отвори достъпа на международните инвеститори до секторите, в които държавните фирми са доминиращи. Това би повлияло върху продуктивността в икономиката като цяло.Емиграцията е тема, по която фондът досега не бе обръщал внимание на българското правителство, но този път присъства заради допълнителния натиск, който този интензивно протичащ процес оказва върху състоянието на държавата. Тя трябва да се ограничи чрез създаване на перспективи за заетост в страната. Не може да се разчита само на догонването на европейския жизнен стандарт, защото без реформи и с решаване на проблемите на парче, перспективата е това да се случва твърде бавно. Необходими са активни политики на пазара на труда и привличане на качествени инвестиции в сектори, които създават работа и биха върнали българските емигранти от чужбина.От МВФ коментират и необходимостта от по-добро усвояване на средствата, но успокояват, че забавянето покрай транзитния период ще се навакса в следващите години. В геополитически план мисията смята, че заплахите за България идват от евентуално по-бавно възстановяване на европейските икономики, от които зависи експорта, както и от възможна продължителна нестабилност в Турция. Емигрантски вълни не фигурират в заключенията на МВФ като някаква форма на заплаха за стабилността в България.


description: Елитът на политиката, шоу бизнеса и спорта пред обектива на фотографа Марко Гроб

title: Богат беден

maintext:
Money People Politics by Marco Grob, издаден от teNeues.
петстотин снимки от хилядите, които е правил през последните 15 години. Сред портретите на някои от най-известните фигури на политиката, бизнеса, спорта и глобалната култура са френският президент Франсоа Оланд, американският Барак Обама, турският Реджеп Ердоган, както и настоящите кандидати за Белия дом Хилъри Клинтън и Доналд Тръмп, но също и звезди като Леонардо ди Каприо, Сандра Бълок, Джулиан Мур. Фотографът снима и много анонимни хора.
Роденият през 1965 г. в швейцарския град Олтен Марко Гроб започва да снима още като малък с камерата на баща си. "Фотографията навлезе в живота ми неочаквано и въздействащо – беше като любов от пръв поглед", казва той в книгата. Самоук като фотограф, през 1986 г. Гроб отваря собствено студио. Заплатата му идва от не дотам забавните натюрморти и снимки на храна. С любимата си част от фотографията – портретите на хора, се занимава като хоби. Скоро получава достъп до някои от най-известните джаз музиканти, после идват Елтън Джон и Лайънъл Ричи. Докато един ден през 2003 г., той просто решава да следва голямата си мечта и започва да снима само хора.
Марко Гроб остава верен на камерите Hasselblad и самият е носител на известната награда
когато носиш фотоапарат, носиш и отговорност", е неговият ангажимент с каузата на ООН за борбата за премахване на противопехотните мини и други останали след военни конфликти опасни оръжия.
цена 98 евро
Излъченият за първи път на 11 септември 2011г. мултимедиен проект Beyond 9/11:Portraits of Resilience, в който над четиридесет души (сред тях бившият американски президент Джордж Буш, военни, пожарникари) говорят за последствията от атентатите срещу Близнаците в продължение на десет години, носи на авторите, Time Magazine, и фотографа Марко Гроб, наградата "Eми". Сега част от един от най-мащабните проекти на Гроб попада във фотоалбумаЗа него Марко Гроб избира"Заедно тези портрети на богати и бедни, силни и слаби, невинни и виновни говорят за сложния спектър на живота днес. Струва ми се, че показват и колко силно сме свързани помежду си независимо дали живеем на противоположни точки на планетата или в противодействие между различни вярвания и начини на живот", казва в увода американският режисьор Оливър Стоун. The Museum of National History at Frederiksborg Castle в Дания показва ретроспективна изложба с част от събраните в книгата фотографии до януари 2017 г.Още от началото на кариерата си Марко Гроб харесва най-вече широкоформатни фотографии с висока резолюция. "Впечатляващите качества на фотографията й позволяват да действа и като машина на времето. Сякаш тя го забавя и дава възможност на окото да наблюдава и възприема по-дълго", казва Гроб. Работата му бързо привлича вниманието на издания като GQ, Vogue, Esquire. Кира Полак, директор фотография на Time Magazine, казва за него, че "с едно щракване превръща моментите в история, а хората – в икони".Hasselblad Masters Award за 2007 г. Работи също и в киното и рекламната индустрия, преподава. А потвърждение на личната му философия, че "Money People Politics by Marco Grob може да се поръча от teneues.com,


description: Поръчката е свързна с българското председателство на Съвета на ЕС

title: Три кандидата искат да обучават администрацията за 1.5 млн. лв.

maintext:
Допреди дни вицепремиерът Меглена Кунева имаше основна роля в организацията на председателството. Тя бе поета от Бойко Борисов
© АНЕЛИЯ НИКОЛОВА
Две обединения и един самостоятелен участник са подали оферти за обществената поръчка "Обучения за подобряване капацитета на българската администрация за участие в процеса на вземане на решение в Европейския съюз и изпълнение на ангажиментите на Република България". Проектът се финансира по оперативна програма "Добро управление" и е на стойност 1.5 млн. лв. без ДДС.Организацията на председателството започва да се движи на по-бързи обороти, откакто то се изтегли с шест месеца по-рано от предвиденото и ще започне в началото на 2018 г. За това време трябва да се изпълнят и ремонтите на НДК, който ще е основната локация за събитията, и резиденция "Бояна".Първото обединение е между Европейския институт за публична администрация (ЕIPA) в Холандия и Националната школа по администрация на Франция (ЕNA). Другият консорцум е "ЕСЕ груп" и в него влизат Център за политически и дипломатически изследвания – Великобритания, ЕSTEP – Латвия, Естонско училище по дипломация и Агенция "Стратегма". Българската "Стратегма" е печелила поръчки за консултантски услуги и обучения за МВР, Министерството на земеделието и храните, общините Летница, Костенец, Невестино, Провадия и др.Софийската фирма "Рувекс" участва самостоятелно. През 2015 г. учебният център "Рувекс" е изпълнил няколко по-малки аналогични поръчки за други институции, например за Комисията за защита на личните данни на стойност 120 хил. лв., "Организиране и провеждане на обучения по ключови компетенции на служителите на район Банкя" за 50 хил. лв. и обучение по информационни технологии на служителите от Агенцията по вписванията за близо 40 хил. лв. Преди това е печелила и поръчки за обучения на Държавната агенция за метрологичен и технически надзор, общините Видин и Костенец. Поръчките са били по ОП "Административен капацитет". Фирмата основно се занимава с търговия на отоплителна и вентилационна техника, а обучителният център е допълнително звено към компанията.Поръчката се организира от Института по публична администрация. Критериите за оценка на офертите са предложенията за програми за обучение с тежест 40 т., организация за изпълнение на поръчката и предложена цена, всяко с тежест 30 т.Заданието е да се разработят обучителни програми и да се проведат обучения на общо 1740 експерти от държавната администрация, включително и на екипа на българското председателство на Съвета на ЕС. Крайният срок за изпълнение на обученията е 31 октомври 2017 г. Самото председателство започва на 1 януари 2018 г., шест месеца по-рано от предвиденото, тъй като Великобритания се отказа от своя ред.Според описанието на поръчката основните теми на предстоящите обучения са свързани със законодателния процес в ЕС и практиката на Триалога след Договора от Лисабон, стратегии и тактики за лобиране, председателстване на срещите на работните групи и органи на Съвета на ЕС, документация и документооборот в съюза.


description: Суровината се оттласна от 6-месечно дъно в очакване запасите в САЩ да нараснат. Резервите на страната за миналата седмица се очаква да са се покачили...

title: Спекулации за търсенето оскъпиха петрола

maintext: Суровината се оттласна от 6-месечно дъно в очакване запасите в САЩ да нараснат. Резервите на страната за миналата седмица се очаква да са се покачили с 3.4 млн. барела. Инвеститорите обаче залагат на спад в рафинираните горива, чиито запаси трябва да са се понижили. WTI поскъпва с 2.04% до 44.95 долара за барел, а Брент повишава цената си с 1.77% до 46.69.Златото отчете 0.36% ръст в цената, търгувайки се за 1 322.95 за тройунция. Инвеститорите очакват лихвите в САЩ да останат непроменени, което да оскъпи ценния метал. Среброто пък поскъпва с 1.09% до 19.478.Информацията е актуална към 11:50ч.


description: Държавата обмисля кризисните центрове за бежанци да са извън градовете; С около 15% ще поскъпнат цигарите от средния ценови клас от догодина; McDonald's може да плати глоба на Люксембург от 500 млн. долара; "Трейс груп холд" ще строи част от метрото за 30 млн. лв.; Таксиметровите водачи ще преиздават удостоверенията си, без да полагат изпит; Превъртането на километража при продажба на автомобил втора ръка да се признае за криминално престъпление

title: Вечерни новини: 19 септември

maintext:
Държавата обмисля кризисните центрове за бежанци да са извън градовете
© Цветелина Белутова
3 млн. лв. ще струва ремонтът на стария корпус на Университета по архитектура, строителство и геодезия (УАСГ). Средствата са по оперативна програма "Региони в растеж", съобщи регионалният министър Лиляна Павлова.
Държавата обмисля изграждането на кризисни бежански центрове от затворен тип извън населените места. Това се разбра от думите на зам.-министъра на вътрешните работи Филип Гунев по време на кръгла маса за бежанската криза, организирана от КНСБ. "Това, което предприемаме за ограничаваме на рисковете от държанието на мигрантите, е, че разширяваме домовете за миграция. Кризисните центрове ще са временни и ще се постараем да са извън населени места, от затворен тип", заяви Гунев, цитиран от агенция "Фокус". Той съобщи, че в Харманли ще бъдат обособени по-малки бежански центрове от затворен тип, така че "броят на хората, които свободно циркулират, да бъде намален". През август в бежанския център в Харманли имаше масово сбиване между мигранти, при което пострадаха няколко души.
Фотограф: Brian Snyder
Евросъюзът може да задължи веригата за бързо хранене McDonald's да плати на Люксембург глоба от 500 млн. долара, съобщи Financial Times. Според разследване на британското издание от 2009 г. американската компания е плащала данъци от 1.49%, докато ставката в Люксембург, където се намира централата й, е 29.2%. Изданието прави извода, че веригата за бързо хранене може да бъде задължена да плати глоба от 500 млн. долара. Представители на компанията твърдят, че нямат проблеми с плащането на данъци в Европа.
Financial Times посочва, че Amazon може да бъде глобена с подобна сума. В края на август Европейската комисия призна като незаконна държавна помощ данъчните преференции, предоставени на Apple от ирландското правителство, и задължи американската група да плати на властите в Дъблин 13 млрд. евро. Компанията обяви, че ще обжалва това решение, а финансовото министерство на САЩ коментира, че решението на Брюксел може да се отрази зле на чуждестранните инвестиции в ЕС.
БФБ - София, регистрира акциите на БТФ Expat Bulgaria SOFIX UCITS ETF, който ще е базиран на индекса Sofix. Фондът е създаден от групата "Експат Капитал". Номиналната стойност на една акция е 1 лев, а минималната поръчка е 2500 лв., става ясно от съобщение на борсата. Пред "Капитал" Николай Василев, който е управляващ партньор и създател на "Експат", заяви наскоро, че в първата седмица се очаква фондът да набере около 100 хил. лв., а в следващите - 500 хил., и да продължи да расте. Маркетмейкър, който да осигурява ликвидност на емисията, е "Бенчмарк груп".
Шведската мебелна верига IKEA е избрала британския мениджър на активи Pradera за купувач на 27 ритейл парка в Европа, които обяви за продажба. Това съобщава Bloomberg, като се позовава на запознати източници. Обектите се намират в Германия, Полша, Франция, Швейцария, Чехия, Швеция и Финландия. След приключване на сделката IKEA ще има 25 собствени търговски парка в Европа. От Pradera са предложили на шведската компания около 1 млрд. евро за търговските паркове. Засега говорители на Ikea и Pradera, както и на консултантската компания Cushman & Wakefield, която посредничи при продажбата на активите, отказват коментар. В момента инвеститорите влагат рекордни средства в търговски площи в Европа заради очакванията за стабилно възстановяване на икономиката в региона и ръст на цените на активите.
, след като финансовото министерство промени методиката на облагане. Влияние през 2018 г. ще окаже и влизането в сила на минимална акцизна ставка за страните от ЕС, която е 90 евро на 1000 къса цигари. Това каза министърът на финансите Владислав Горанов. По думите му причина за отмяна на сегашната методика и връщането към старата схема е агресивното пазарно поведение от страна на някои от търговците, което застрашава целия пазар на тютюневи изделия. Министърът уточни, че не става въпрос за български компании.върху трудовото им възнаграждение. Това ще стане с промяна в наредбата за допълнителните възнаграждения при специфични условия на труд. В момента около 300 военни помагат в охраната на държавната граница, като очакванията са, че броят им ще бъде увеличен.Това стана ясно от думите на министъра на труда и социалната политика Зорница Русинова в интервю за БНТ. Сроковете, в които бизнес и синдикати могат да договорят увеличение или намаление на минималните доходи, се удължава до 15 октомври. Четири от петте обявени от правителството за национално представителни работодателски организации заявиха, че ще бойкотират преговорите, докато не се намери по-обективен начин за определянето им, както и на минималната работна заплата в страната.за подобряване на практиките в институцията. Постигнат е "съществен напредък" по отстраняване на нарушенията в тази област, заявява в интервю за вестник "24 часа" управителят на централната банка Димитър Радев. По повод установените от Сметната палата порочни практики при възлагането на обществени поръчки гуверньорът обръща внимание, че констатациите са за минали периоди и че за 2015 г. забележки по отношение на управлението на бюджета на БНБ няма. Радев коментира и резултатите от приключилите наскоро проверка на качеството на активите и стрес тестове на банките в страната: "Резултатите са такива, каквито са. Те бяха установени и обобщени от международни одитни компании с висока репутация. Оценките за провеждането на това упражнение на пазарите, кредитните агенции и професионалните анализатори бяха еднозначно положителни. Тази оценка беше потвърдена и в издаденото тези дни съобщение на МВФ.". Дотогава трябва да приключи и реформата в системата на ТЕЛК. Това се разбра от думите на социалния министър Зорница Русинова в сутрешния блок на БНТ. Досега не е имало специален закон, който да урежда социалните услуги. Изготвяният в момента проект цели да повиши тяхното качество, като се определят стандарти за комплексно обслужване. Идеята е да има центрове за така наречените интегрирани услуги, тоест хората, които ги ползват, да имат достъп едновременно до различни видове специалисти и високо качество на услугите. Такава нужда имат например децата с увреждания, обясни Русинова.което се наказва с лишаване от свобода до 2 години и глоба до 6 хил. лв. Предложението е на Съюза на българските автомобилисти (СБА) и е внесено за разглеждане в парламентарната комисия по транспорт, информационни технологии и съобщения. То е част от пакет с поправки на Закона за движение по пътищата, Наказателния кодекс и други поднормативни актове.За това се договориха министърът на транспорта Ивайло Московски и представители на таксиметровия бранш, съобщиха от ведомството. Към момента съществува изискването след изтичането на петгодишната валидност на удостоверението за водач на лек таксиметров автомобил шофьорите да преминават отново на изпит."Трейс груп холд" е подписал договор за строителство на още един участък от третата метролиния на софийското метро на стойност 29 824 393 лв. без ДДС, съобщи дружеството чрез БФБ - София. Договорът е подписан на 15 септември 2016 г. и се казва "Проект за разширение на метрото в София, трета метролиния - бул. "Ботевградско шосе" - бул. "Владимир Вазов" - Централна градска част - жк "Овча купел", първи етап - от км 4+32 до км 4+950 с една метростанция". Възложител е "Метрополитен" ЕАД. Финансирането е със средства на Европейския съюз по оперативна програма "Транспорт и транспортна инфраструктура". Срокът за изпълнение е 32 месеца."Петрол" отчита загуба от 4.235 млн. лв. през първите три месеца от годината, която е над 10 пъти по-ниска в сравнение със загубата от 46.285 млн. лв. за първото тримесечие на 2015 г. Това показва консолидираният отчет на дружеството за периода януари – март, разпространен със закъснение чрез БФБ – София, съобщава investor.bg. За сравнение - на неконсолидирана база през второто тримесечие "Петрол" АД увеличава загубата със 74% на тримесечна база и приключва първата половина на годината с отрицателен финансов резултат в размер на 12.59 млн. лв. През първото тримесечие на 2016 г. консолидираните приходи от продажби на групата намаляват до 101.2 млн. лв., което е понижение от близо 35%.


description: Нараства търсенето в premium сегмента, но масовият вкус все още се диктува от евтиното

title: Къде ни е средната класа

maintext:
© Цветелина Николаева
повишаване на търсенето на колбаси в premium класа. "Хората се ориентират към по-деликатесни продукти, искат да знаят, че се хранят с нещо качествено. Има, разбира се, и от другия тип, които просто искат да сложат нещо в стомаха, без да ги интересува какво има вътре. При нас има ръст и при шунките, и при деликатесите, и при сурово пушените колбаси", казва Костадин Чорбаджийски, собственик на преработвателното предприятие "Мес-ко".
Един от парадоксите на българския хранителен пазар е, че въпреки растящата осъзнатост на потребителите към здравословното хранене и нарастващото търсене на по-качествени продукти в premium класа масовото потребление остава силно чувствително към цената. Изследователите наричат това феномена на изчезващата средна класа. При продажбите на храни и напитки е видна силната социална поляризация на обществото, в която потребителите са разпределени най-общо в два сегмента - единият купува само по-качествени храни, без да се интересува от цената, докато другият консумира винаги и само low cost. Това е видимо дори в категория като бутилираната вода. Според проучване на "Nielsen България" поляризацията в продажбите на бутилирана вода се движи както от ръста на продажбите на трапезна и изворна вода, които са с по-ниска цена, така и от бума в търсенето на минерална вода в premium сегмента. А средният ценови сегмент в тази категория отбелязва спад.Евтиното доминира цели категории продукти и повечето производители се ориентират в този сегмент. В момента т.нар. premium продукти са поне с около 20% по-скъпи от средната цена за съответната категория. В същото време проучване на "Nielsen България" сочи, че близо 60% от българите са склонни да платят по-скъпо за здравословен продукт, ако е 100% натурален. А 63% са склонни да платят повече, ако знаят, че продуктът не съдържа GMO. Според изследването на компанията 70% от потребителите в нашата страна казват, че сега имат повече достъп до premium продукти, отколкото преди 5 години."Има една специфика на местния пазар и тя е, че всичко, за което работят производители и търговци, е цената. Тоест те са готови да зарежат качество, вкус и всичко останало в името на това цената да е ниска. Причината за това е, че все още има една голяма група хора, при която основната част от доходите отива за храна. Мисля, че това са около 30% от потребителите. Повече производители търсят именно този пазар", коментира Любомир Ноков, собственик на "Биомаг" и управител на "Био България", която стои зад марката "Хармоника". "Нас много често ни питат защо е толкова голяма разликата в цената между имитациите и биопродуктите - защото те просто не са едно и също нещо", допълва той.При месните и млечните продукти тази тенденция е особено видима. Малотрайните колбаси например са с най-голям дял на продажбите при месните продукти. Продажбите им в обем гравитират около 50-те процента от общите продажби на колбаси в страната. Според производителите това са най-консумираните месни продукти както за хора с по-малки, така и за тези с по-големи финансови възможности заради по-ниската им средна цена, широкото им кулинарно приложение и изобилието от предложения по щандовете. На практика почти всяка фирма в бранша произвежда малотрайни продукти в някоя от разновидностите им.Напоследък обаче се наблюдава и друго -Делът на дълготрайните колбаси достига до 25-30% в обем и 45-50% в стойност спрямо целия пазар на колбаси в страната, като в категорията влизат трайни варено-пушени (шпек, сервилат, салам "Бургас", "Търново" и др.), сурово сушени колбаси от раздробени меса (луканки, суджуци, сушеница и др.) и сурово сушени деликатеси от цели меса (пастърма, филе "Елена", роле "Трапезица", врат "Тракия" и др.). Тъкмо това са продуктите със значително по-висока средна цена спрямо средната за целия пазар, а тази категория се отличава с голяма конкуренция и нарастваща лоялност към марки.При млечните продукти миграцията на потреблението към имитиращите сирене продукти е трайна и растяща. През 2008 г. общото в страната произведено "сирене" с растителна мазнина е 8.7 хил. тона, а 2014 г. 19.3 хил. тона, т.е. за шест години увеличението е близо 2 пъти и половина. Пазарът на класическото бяло саламурено сирене също има ръст в този период, но символичен - 18%. Един от прийомите, който производителите използват, за да намалят разходите за суровини и да произвеждат продукти на по-достъпни цени, е влагането на растителни мазнини. Най-широко приложение от тях има палмовото масло, макар и да няма категорични мнения за пълната безопасност за човешкото здраве при честата му и продължителна във времето консумация. В последните години в България палмовото масло се използва активно за производството на имитиращи сиренето и кашкавала млечни продукти. По оценки на млекопроизводители тези заместващи продукти държат поне около половината от пазара на млечни продукти в страната. "Десет фирми от 240 регистрирани млекопреработвателя произвеждат 60% от продуктите с растителни мазнини в страната. Млечните продукти държат 40% от пазара, като делът на имитиращите продукти расте", твърди Иван Грънчаров, собственик на "Абламилк" - Луковит.Вносът на палмово масло и неговите фракции пък е в постоянен ръст от 2005 г. насам. По данни на НСИ за този период годишните количества, които влизат в България и се усвояват от преработвателите, са се увеличили малко над три пъти. През 2005 г. са внесени 14.8 хил. тона палмово масло при 46.7 хил. тона през 2015 г. Палмово масло се използва и за производството на маргарин, бисквити, шоколади, чипсове и др. Разбира се, производството на имитации с растителни мазнини не е незаконно нито в България, нито в ЕС. Изискването обаче е съдържанието им да бъде изписано върху етикетите и в търговската мрежа те да бъдат поставяни на отделни места от млечните."Това е огледалото на развитието на нацията - богат елит, много бедни, а по средата няма никой", обобщава и Богомил Николов от Асоциация "Активни потребители". "Когато имаш ниски доходи, търсиш евтиното, каквото и да ти говорят, че е вредно, опасно или нискокачествено. Потребителят е силен, когато има избор. А когато няма пари, той просто няма избор и е прикован към най-ниското. Това на практика вече не е пазар", заключава той.


description: Малки локални движения, които имат ясна цел - спиране на строителството, се появяват на различни места в България

title: Новите протести

maintext:
© Цветелина Белутова
Освен ако не живеете в къща сред гората (а понякога дори и тогава), недоволството заради новите съседи не ви е непознато усещане. Винаги когато нова сграда или сгради се появяват на място, където много хора вече живеят и са установили някакви правила на съжителство, има процес на напасване. Но протестите, които от известно време насам обхващат квартал след квартал в големи български градове, не са само заради дискомфорта на това да трябва да паркираш другаде или заради променената гледка от прозореца.Ако първите две не са легитимни основания за протест, има такива, които са - например неизпълнението на задължението на възложителите и общините да информират съседите за това, което ще се случи. Твърде често, особено при по-малки строежи, "информирането" представлява някаква малка бележка на някой коридор в общината. Това, разбира се, води след себе си усещането, че информацията се крие в нечия полза. Понякога това не е само усещане, както показва случаят в Дианабад. Понякога пък става дума за откровени конфликти на интереси между хората, които са призвани да пазят обществения интерес, и предприемачите - като в случаите с главния архитект на Стара Загора, на "Младост" и т.н.Всичко това обяснява по-големия въпрос, който седи зад всички казуси - натрупаното недоволство от досегашния хаос. То ще се реши по-трудно. В "Младост" например искат местен референдум, който да преразгледа ПУП-а, заради зелените площи. Това би могло да стане само за сметка на други хора, които вече са собственици на парцели с план за строителство. Подобно решение твърде лесно може да вкара в огромни съдебни разходи общината. В Стара Загора искането за мораториум на строителството ще увреди правата на хора, които са печелили съдебни битки за земите си вече десетки пъти. Такива решения няма как да се прилагат банкетно. Миналото е заложило още много бомби, които ще избухват на много места.Един ден жителите на блоковете 19, 20 и 21 в столичния квартал "Младост 1" забелязват, че зелената полянка в пространството между блоковете е заградена от метални огради. Причината е ясна - строеж. Досега парцелът се е ползвал за игра от децата от квартала. "Децата се разстроиха и ни запалиха да престанем да цъкаме пред оградите", обяснява Десислава Иванчева, която е един от най-дейните протестиращи в района. Жителите на блоковете събират близо хиляда подписа на хора, живеещи в близост до парцела, за да се противопоставят на застрояването на полянката. Искането им е строежът да бъде спрян, а полянката да получи статут на зелена площ, тъй като се оказва, че през 2009 г., когато е приет ПУП, тя го губи.Тук възниква първото противоречие - жителите на въпросните блокове не са били уведомени за промяната в статута на полянката. По думите им от общината многократно ги убеждават, че разполагат с папка с подписи, които потвърждават, че са били уведомени. Протестиращите обаче така и не виждат тази папка. Освен това хората от блоковете не са били информирани, че предстои строеж - оградите ги изненадват една вечер.На сайта на НАГ обаче може да се разгледат документи от публичните дискусии на проектите за ПУП за "Младост" през 2008 г. Възраженията в квартал "Младост" са предимно свързани с предвидено застрояване на зелени площи. Възражение за конкретния парцел между 19, 20 и 21 блок обаче липсва."Гражданите не сме уведомени както трябва и не става ясно къде е точно конкретно място. Един 16- или 17-цифрен код няма как да разберем какво е", обяснява Десислава Иванчева. Тя и съседите й не са получили и никакво уведомление, че предстои строеж върху въпросната полянка. По наредба трябва да имат такова от строителя, което явно в община "Младост" удобно са пропуснали.Според нотариален акт, който "Капитал" видя, неурегулираният поземлен имот (бивша нива) е продаден през 2004 г. на Мария Петрова от Пловдив от Стоянка Дончева (вероятният реститут, на когото е върнат имотът). Строител е "Люкос инженеринг", управлявана от Георги Тончев, а на мястото ще се строи общежитие за ИТ специалисти. Фирмата е специализирана предимно в строежа на пътища. Разрешението за строежа в "Младост" е от 21 април 2016 г.На 1 август протестиращите се срещат с кмета на район "Младост" Цвета Авджиева, която неотдавна беше принудена да подаде оставка. Но не това беше целта ни, споделят протестиращите. Те искат устойчиво решение на проблема си - а именно отмяна на строителното разрешително. Това, разбира се, не е възможно, ако няма някакъв съществен порок при издаването му. След срещата на хората с Йорданка Фандъкова на 9 август става ясно, че такъв порок е намерен - становище на "Топлофикация", която не е издала разрешително, спира строежа.Отмененото разрешително обаче сега се обжалва от собствениците на имота. От район "Младост" не можеха да дадат повече информация, тъй като запознатите лица отсъстваха до редакционното приключване на броя.Георги Тончев коментира пред "Капитал", че се притеснява, че тази ситуация ще рефлектира върху фирмата му. Тончев добави, че становището на "Топлофикация" включва възражения извън ресора им - например неправилна посока на отваряне на врата от планувания строеж. В разговори с район "Младост" той е уверяван, че жителите на съседните блокове са били уведомени по надлежния ред. Самите жители обаче отричат това. По негови думи собствениците на земята ще си търсят правата. "Няма нищо незаконно", обясни той. През 2015 г. той се свързва със собствениците на земята, семейството от Пловдив, покрай общи познати. Според него общината предлагала на собствениците обезщетения, които обаче засега са мираж. Има шанс "Люкос" да развали договора си за строеж.


description: Колумбийката оглавява класацията на Forbes за пета поредна година с доходи от 43 млн. долара

title: София Вергара остава най-печелившата тв актриса в света

maintext:
За периода юни 2015 – юни 2016 г. София Вергара е спечелила 43 млн. долара преди данъци и мениджърски такси
Топ 15 по доходи
в млн. долара
1. София Вергара, 43
2. Кейли Куоко, 24.5
3. Минди Калинг, 15
4. Елън Помпео, 14.5
4. Маришка Харгитай, 14.5
6. Кери Уошингтън, 13.5
7. Стана Катик, 12
8. Приянка Чопра, 11
9. Джулиана Маргулис, 10.5
10. Джули Бауен, 10
11. Поли Перет, 9.5
12. Патриша Хийтън, 8.5
13. Емили Дешанел, 7.5
13. Джулия Луис-Драйфус, 7.5
15. Зоуи Дешанел, 7
За пета поредна година колумбийката София Вергара оглавява класацията на списание Forbes за най-високоплатени телевизионни актриси в света. За периода юни 2015 – юни 2016 г. тя е спечелила внушителните 43 млн. долара преди данъци и мениджърски такси, което е с 66% повече в сравнение с година по-рано.Най-същественият принос за тази сума обаче има не ролята й в сериала "Модерно семейство", а сключените от нея рекламни договори. Вергара е лице на най-различни продукти, сред които серия мебели, шампоаните Head and Shoulders и дори медицински ексфолианти.Кейли Куоко, която през 2015 г. споделяше челото на класацията с Вергара (с по 28.5 млн. долара), тази година остава далеч зад колежката си. Американката е получила 24.5 млн. долара за изминалите 12 месеца, като почти всичките й доходи идват от сериала "Теория на Големия взрив", в който печели по 1 млн. долара на епизод.Общите доходи на 15-те най-високоплатени актриси на малкия екран за последната година са 208.5 млн. долара в сравнение със 165 млн. долара в класацията за 2015 г. Повишението до голяма степен се дължи на някои нови рекламни договори, като например този на Вергара с Ninja Coffee Bar и този на звездата от комедийната поредица "Вице" (Veep) Джулия Луис-Драйфус с Old Navy, отбелязват от Forbes.Сред новите попълнения в класацията е Приянка Чопра, която участва в започналия излъчване през 2015 г. сериал "Куантико". Макар и да е сравнително непозната за публиката в САЩ, тя е едно от най-известните лица в родната си Индия, като през миналата година участва в две боливудски мегапродукции (Bajirao Mastani и Jai Gangaajal), а по-късно тази година ще играе и една от главните роли в екшън комедията "Спасители на плажа", в която ще си партнира с куп холивудски звезди, сред които и най-скъпоплатеният актьор в света Дуейн Джонсън-Скалата Дебют в подреждането прави и канадката Стана Катик, която играе главната женска роля в криминалната поредица "Касъл". Джулия Луис-Драйфус също попада за първи път в класацията на Forbes, чието съставяне започва, след като американката стана известна с ролята си в сериала "Зайнфелд", посочват от списанието.


description: Ръчно направените шоколади "Гайо" скоро ще се приготвят в тройно по-голяма работилница в Пловдив

title: Сладкият бизнес на семейство Гайо

maintext:
"Капацитетът на производство ще се увеличи между 2 и 3 пъти, но планираме много повече от това. Ще имаме фирмен магазин, възможности за провеждане на уъркшопове и културни събития", казва собственикът Венсан Гайо.
© Цветелина Белутова
Нарасналото търсене обаче налага и преместването в по-голям цех, за да се увеличи обемът на производство. Сегашната работилница е с площ от 120 кв.м, а новото място, на което ще правят шоколадите от пролетта, е 400 кв.м. То също ще е в Пловдив, където двойката живее и развива бизнеса си. "Капацитетът на производство ще се увеличи между 2 и 3 пъти, но планираме много повече от това. Ще имаме фирмен магазин, възможности за провеждане на уъркшопове и културни събития. Имаме много идеи, свързани не само с шоколада, и когато си имаме наше място, ще можем да ги осъществим. Мислим и за нови продукти, ще има големи изненади", казва собственикът на "Гайо". Това разширяване неизбежно е свързано с нови инвестиции, по оценка на Венсан Гайо те ще са около 20-30 хил. лв. и основно за оборудване. За целта фирмата ще използва банков кредит.
Шоколадът не задава въпроси, той те разбира. Освен това е радост, енергия и наслада. Изобщо каквито и клишета да кажем за вълшебните превъплъщения на какаовите зърна, те няма да опишат усещането. Шоколадът обаче може да бъде и мисия, и бизнес. И точно това е той за семейството на Мария и Венсан Гайо, които вече пета година приготвят ръчно направените шоколадови блокчета от марката "Гайо", залагайки на концепцията за изчистен откъм заместители и подобрители продукт, който да е не само вкусен, но и здравословен. А растящото търсене на продуктите доведе и до следващата важна стъпка за семейното производство – неговото разширяване.Семейство Гайо пренася любовта си към шоколада в производството му през 2011 г. Преди това са правили шоколад по същата технология (която включва подбор, ръчно смилане на какаовите зърна, печене, стриване, добавяне на нерафинирана захар и експерименти с рецепти, седмици почивка на сместа, наливането й във форми и охлаждане), но само в домашни условия. Никой от тях не е имал опит нито в света на сладкарството, нито в бизнеса. Мария и Венсан се срещат във Франция, откъдето е той, и се местят да живеят в България през 2008 г. Отварянето на малкия цех за занаятчийски шоколад е идея, която близкото обкръжение не посреща с особен възторг. "Най-трудното решение беше да започнем този бизнес изобщо. Всички ни казваха, че сме луди, и наистина беше нечовешко като обем на работата, срещи с хората и обяснения какъв точно продукт правим. Правихме всичко сами с Мария, тя пое административната част, комуникациите, клиентите и поръчките, а аз производството", разказва Венсан Гайо. През 2015 г. компанията им "Гайо шоколад" вече има оборот от 244 хил. лв. и печалба от 45 хил. лв., като маржът, на който работи фирмата, се увеличава близо три пъти до 18.4% спрямо 6.6% година по-рано."Инвестирахме собствени средства, около 60 хил. лв. Хубавото е, че те успяха да се върнат бързо. Още от първата година имаме постоянно увеличение на приходите, а тази година в началото на септември вече сме направили миналогодишния оборот и като се има предвид, че активният сезон на продажбите предстои, предполагам, че ще имаме 30% ръст на оборота спрямо 2015 г.", казва собственикът. Бързото разрастване на шоколадовия бизнес става без никакви рекламни усилия. "Никога не сме се рекламирали. Започнахме да правим хубав продукт, хората научиха един от друг за него и започнаха да ни търсят сами", обяснява Гайо.


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
Redbooth
С тази апликация можете да пренесете управлението на екип и делегирането на задачи на следващото ниво. С Redbooth имате възможност да организирате проекти в съвместни пространства с достъп до задачи, файлове и документи и удобен режим за търсене. Всяка нова информация, добавено събитие или документ се запазват и синхронизират автоматично, а членовете на екипа получават нотификация. Интерфейсът е семпъл и позволява с едно приплъзване да проследите работния прогрес на проектите си. Приложението е достъпно за Android и iOS.


description: Мастит представител на българския туристически бранш демонстрира нагледно как не носи на критика

title: Ела, Ветко, изяж ме

maintext:
Илюстрация Увеличаване Автор: Nikolay [CC BY-SA 4.0 via Wikimedia Commons] Смаляванеа>
започва историята в блога на Мария Пеева, подвизаваща се с творческия псевдоним Mama Ninja. По-нататък историята продължава със саркастичен разказ за типичните перипетии на българския летовник, сблъскал се класическия черноморски бизнесмодел "ден година храни". Следват цветисти описания на ситуации с кошмарна логистика, допълнителни такси за всичко, балкантуристко обслужване, безвкусна храна (или липса на такава), източен алкохол от дамаджани на западни цени, Филип Киркоров, Ала Пугачова, тръбна мебел от 90-те и смяна на чаршафите веднъж седмично...
Резултатът от нескопосания опит за
от страна на Ветко Арабаджиев беше, че репортажът на
бе вирусно разпространен през
а впоследствие попадна и в няколко медии. "Блогърка стана обект на заплахи от страна на адвокат на известния хотелиер Ветко Арабаджиев, след като публикува репортаж от не особено приятната си почивка в комплекса на бизнесмена – "Елените", пише
. Идентично заглавие се появява и в
.
booking.com
blitz.bg
Една смешно-тъжна история от първо лице за полупровалена ол инклузив почивка в черноморския комплекс "Елените" мина тази седмица като горски пожар през българските медии. Тя вероятно щеше да остане незабелязана, ако главен герой в нея не беше маститият пловдивски предприемач Ветко Арабаджиев. През последните месеци той дефилира в публичното пространство най-вече със свои скандални действия – изкореняването на японските вишни пред столичния хотел "Маринела", известен повече като Японския, или пък надстрояването му въпреки всички опити на държавата да спре това."Всяка детска приказка започва с един лош Кумчо Вълчо. Нашата започна с един Вълчо, ама Арабаджиев, по-известен като Ветко", Историята вероятно щеше да приключи с повече смях и по-малко сълзи, ако не беше продължението. "Току-що получих интересно обаждане от адвокатката на г-н Арабаджиев. Обясни ми, че възнамерява да заведе дело срещу мен, ако не сваля статията "Как Вълчо изяде ол инклузива", обяви малко по-късно блогърката. И добавя: "Предложих им да напишат опровержение, което на драго сърце ще публикувам, но тя отказа. И така, мама Нинджа отива на съд. И да не ме забравите в Сливенския затвор :)))) Очаквам поне по три шоколада седмично!"PRMama NinjaFacebook,Онлайн медиата потвърждава отзивите на българската блогърка с ревюта на потребители, организирали почивка на "Елените" през световноизвестната резервационна системаСлед като не успя да запуши недоволните онлайн-гласове, отделът за връзки с обществеността на семейство Арабаджиеви приложи традиционния български подход със скрита рекламна публикация, прославяща техния курорт. "Ваканционно селище "Елените" вероятно може да се нарече едно от най-приятните места по българското Черноморие", пише интернет изданието на "24 часа". И продължава в същия дух: "Зелено. Много зелено! Това е първото впечатление на гостите на комплекса още при влизането им и то остава като приятен спомен от цялата почивка." Междувременно през вестници като "Телеграф" започна и кампания срещу гръцкото море със заглавия като "Гърците вече ни броят питиетата".В същото време Ветко Арабаджиев се е забавлявал на едно далеч по-зелено място - "на грандиозен купон в тузарския бар Stefano Forever в Сен Тропе", твърди жълтият сайт. И то под звуците на Азис на живо...


description: Главният енергиен съветник в Shell пред "Капитал"

title: Вим Томас: Градовете без стратегия за развитие нямат бъдеще

maintext:
© ГЕОРГИ КОЖУХАРОВ
Shell създаде концепция за "Градовете на бъдещето", в който те са разделени в няколко категории според характеристики като брутен вътрешен продукт, размер и гъстота на населението. "Shell България" проведе и конкурс за български студенти, в който те можеха да споделят концепциите за справянето с постоянно нарастващата нужда от енергия в градовете. "Капитал Daily" разговаря с главния енергиен съветник на Shell International Вим Томас за устойчивото управление на градовете, трудностите, пред които се изправят, и конкурентоспособността на Европа по отношение на вредните емисии и тяхното намаляване.
"Колкото по-добре се справя един град, толкова повече жители привлича, както и икономическа активност."
"Трябва да строим град за 1.4 млн. души всяка седмица до 2050 г., ако населението расте, както смятаме."
Първо започнахме с глобалните сценарии за геополитически ситуации и какво значи това за енергията. Един от елементите на тези сценарии е, както ги наричаме, "множеството промени, които се случват". Една от тях е демографските измествания от запад на изток - растящото население в развиващите се икономики, докато растежът в "старите" икономики е плосък. Другият феномен е увеличаващата се урбанизация. В момента 50% от населението живеят в градовете и до 2050 г. ще бъдат 75%. Ако пресмятаме правилно растежа на населението, трябва да строим град за 1.4 млн. души всяка седмица отсега дотогава, което е изумително, ако се замислим. Тогава е важно да се замислим как се развиват градовете, тъй като три четвърти от световното население ще е в градовете, а това ще значи, че около 80% от енергията ще се използват именно там. Ако се притесняваме за промените в енергетиката и по-голямата част от енергията се използва именно в градовете, тогава можем да кажем, че кметовете имат повече глас по темата, отколкото например депутатите.Също се размишляваше и дали градовете са приятни за живот. Имахме сътрудничество с Center for Livable Cities в Сингапур, който използва техниката с подобни сценарии открай време. Направихме проекта, за да разберем какво значи устойчив град, може ли да има голяма гъстота на населението и все пак приятно място за живеене или всички искат къща с градина. Така започна всичко.Винаги е много трудно да се характеризират градове в архетипи, защото никой не се отнася за всичко. Тези архетипи са разделени според БВП на глава на населението и гъстота на населението. Има ги "разрастващи се метрополиси" (sprawling metropolis - една от категориите според доклада на Shell - бел. ред.) като Лос Анджелис или "градове-електроцентрали" (urban powerhouse) като Хонконг или Сингапур, или пък "развиващи се мегахъбове" в Китай. Все пак има и "слабо развити градски центрове" , което значи горе-долу добри градове, но икономическата активност може да се увеличи много повече, отколкото е сега.По-скоро е въпрос на това къде хората чувстват, че живеят. Ако погледнем София, тук живеят милион и половина души, така че не е голям град в сравнение с Лондон например, но все пак е същата гъстота на населението. Ако погледнем енергийния разход за транспорт на глава на населението в София, се справяте доста добре, не се използва много енергия. Така че бих казал, че в това отношение е по-добре от Лондон.В прототипите се взима предвид и БВП на глава на населението и там има рязко разграничение. В сценариите разглеждаме и покупателната способност, така че общата заплата няма толкова значение, колкото това какво може да направиш с нея. Ако разходите за къща са половината, имаш само половината доход.Основните фактори са базово качество на живота. Това е своеобразен кръговрат на живота - колкото по-добре се справя един град, толкова повече жители привлича, както и икономическа активност, общините привличат повече данъци, има по-добри училища, по-добри съоръжения. Има огромно привличане на хора от селските райони към градовете. Дали това е добре за селското население не знам, защото тогава цялото развитие отива в градовете и така селските райони изостават. Това е голям въпрос, необходим е голям баланс.Предизвикателството за градското развитие е да се планира за бъдещето - добре е да сме наясно със съвременните проблеми, но трябва и гъвкавост, за да се погрижим за бъдещето. Например в Холандия разкопахме всички улици, за да прокараме оптични кабели, но повечето не са свързани, защото безжичният интернет взе превес. Но може би някой ден ще ни трябват отново.Освен това трябва да се мисли за инвестициите. Когато се прави законодателството, нека то да се задържа, а не правилата да се променят постоянно. Трудно е за хората да реагират на това и да инвестират, тъй като днес има някои правила, а утре ги няма.Tрябва да сме по-малко рестриктивни. Често не може сградите да бъдат променяни, а е необходимо, за да ги направят по-устойчиви, да се добавят соларни панели на покривите например.Също трябва да се гради доверие, да има прозрачност. Гражданите трябва да знаят, че всичко е справедливо. Много градове имат малцинства, които не трябва да се чувстват изоставени, за да няма социално напрежение. Тъй като в крайна сметка е необходимо съгласие. Нужна е и съвместна работа, в смисъл всички граждани да са ангажирани, да споделят идеите си за по-добри градове.Сингапур например мисли много добре за бъдещето. Също така Амстердам и Ротердам продължително мислят за бъдещето и как да ги направят по-устойчиви и мислят за интеграция на инфраструктурата: храна, вода, енергия, отпадъци, транспорт. В Холандия например обичаме велосипеди, има електрически велосипеди. Или има например четири платна на улиците, имаше много замърсяване и фин прах, от което хората не бяха доволни. Затова затвориха по едно платно в посока, намалиха замърсяването, а на мястото на платната сложиха велосипедни алеи, а това им харесва на жителите. Това подобри и качеството на живот и намали замърсяването. Копенхаген също е добър пример.Мисля, че да. В крайна сметка важни са знанията и уменията. Да кажем, че Европа във времето не е имала много природни ресурси като петрол и газ, затова е трябвало да внася и така използва само половината от енергията, която използват американците например. Дори европейците могат да бъдат енергийно по-ефективни с около една трета. Това е най-добрата практика, значи да се правят нещата по-различно, много нови технологии. Тези ефективни и възобновяеми технологии са си отделна индустрия в нашите държави, където нашите хора работят върху нещо, а това е добре за икономиката.От гледна точка на управляващите има много привлекателни характеристики, в смисъл че се създават работни места в страните им, създава се устойчивост и има повече енергийна сигурност - не зависят толкова много от доставките на петрол и газ от другаде.


description: Телекомуникационната компания планира и да изгради нов телепорт за спътникова комуникация извън София

title: "Нетера" инвестира до 3 млн. евро в нов център за данни догодина

maintext:
"Искаме да се разрастваме и в България и в чужбина", каза собственикът Невен Дилков
© ГЕОРГИ КОЖУХАРОВ
"Нетера" има точки на присъствие в 19 страни и около 90% от световните оператори с присъствие в региона използват услугите на компанията, каза изпълнителният директор Невен Дилков.
42 млн. лв.
е инвестирала "Нетера" в центрове, технологии и оборудване за 20 години присъствие на пазара.
, а
През 2017 г. "Нетера", която е една от първите частни телекомуникационни компании в България, ще започне изграждането на втория си център за данни. "Само за три години предишният се напълни", обяснява причините за това Невен Дилков, собственик и изпълнителен директор на дружеството. Инвестицията в разширението ще бъде около 3 млн. евро, допълни Дилков и поясни, че до два месеца ще стане ясно дали ще бъде построен един център до вече съществуващия в столичния квартал "Младост", или ще изгради два отделни такива.До момента "Нетера" разполага с общо три центъра за данни, като последното разширение на стойност 1.5 млн. евро дойде в края на 2013 г. Тогава беше представянето на разширената част от Sofia Data Center (SDC), което е единственото за фирмата звено, изградено в специално обособена сграда и по специални изисквания, покриващи най-високите стандарти за безопасност и сигурност.Създадена през 1996 г. "Нетера" е един от първите български оператори, специализирани в колокация и отдаване на линии под наем в Централна и Източна Европа. Към днешна дата компанията има присъствие в 19 страни - от Швейцария и Германия до Грузия, Армения и Азербайджан. Сред 800-те клиенти на компанията са гиганти от сектора като British Telecom, Turkcell Superonline, Verizon Business, Orange Business Services, Level 3, TATA Communications, China Telecom (Europe), UPC. "Партньорите ни по света са над 130", допълни Дилков. Към момента половината приходи на компанията идват от местния бизнес, а останалата от външни пазари. "Искаме да се разрастваме и в България и в чужбина", каза още собственикът на "Нетера". В момента компанията отваря точки на присъствие в Милано и Мадрид, малко след като откри такива в Букурещ и Атина. "В момента част от инвестициите ни са насочени в разрастване на търговския отдел - от скоро имаме представител в Германия и ни предстои откриване на офис в Истанбул", каза Таня Цигуларова, търговски директор на "Нетера". Дружеството ще се опита да затвърди и позициите си в Африка, създадени около телевизионната му платформа, и да навлезе на нови пазари - приоритетно в Близкия изток.Освен в тези разширения компанията ще инвестира и в оборудване. "Нетера" смята да изгради нов телепорт за сателитна комуникация, каза Дилков пред журналисти. Този път съоръжението ще е извън София, на място с по-подходяши метеорологични условия. "Заделили сме си и бюджет за придобивания. В момента оглеждаме няколко компании, които биха ни позволили разширяване на портфолиото от предлагани услуги", казаха още от компанията.Утвърждаването на бизнеса и присъствието обаче далеч не е единственото, което компания е планувала. "Нетера" смята да започне поредица от образователни форуми Neterra Lab по повод 20-годишнината на компаниятаПървото събитие ще се проведе на 19 септемврифокусът му ще бъдат изнесената системна администрация и защитата от хакерски атаки. "Забелязваме, че има дупка в знанията на клиентите и партньорите ни. Затова решихме да организираме събитието", коментира още Дилков.За разлика от първите си дни на пазара, когато технологичната компания някак успява да расте и в обем, и в приходи с по 30% на месец, както Дилков отбелязва, днес "Нетера" има значително по-скромни ръстове. В момента "Нетера" има по-скоро холдингова структура и към групата се включват дружества, управляваши недживимите имоти на компанията, както и такива, обособени към конкретните технологични плаформи и услуги на компанията.За 2015 г. от основната си дейност - отдаване на линии под наем, компанията регистрира 16.4 млн. лв приходи при 572 хил. лв. печлаба, което е лек спад в представянето и по двата показателя. В доклада дейността не се споменава причината за по-ниските резултати, но тя би могла да се отдаде на факта, че миналата година "Нетера" се отказа да предоставя сателитна телевизия на едро в България поради слабия интерес на местния пазар. В момента в дружеството са заети около 140 служители, основно с IT профил.